Æbelholt kloster

Æbelholt Kloster var et dansk augustinerkloster viet til St. Thomas og Paraclitus (dvs. den hellige ånd).Kramer, Finn Erik et al.: Æbelholt Klosters Brevbog, Det Danske Sprog- og Litteraturselskab, 2013 Klosterruinene kan i dag ses i Tjæreby sogn 5 km. vest for Hillerød i Nordsjælland. 

Klosteret ble opprettet i 1176 da den franskfødte abbed Vilhelm flyttet Eskilsø kloster fra Eskilsø i Roskilde fjord til Æbelholt ved Tjæreby. Klosteret ble ett av de største og mest innflytetelsesrike i Danmark.Jørgensen, Jens Anker et al.: Gyldendals bog om danske klostre, Gyldendal, 2004 
 Klosterbygningene 
Først ble en trekirke oppført, hvor Vilhelm i 1203 ble begravet. I 1238 sto den trefløyede korsstenskirken ferdig, dit abbedens jordiske levninger ble flyttet. Snart ble det snakket om jærtegn ved Vilhelms grav, og pilegrimer strømmet til klosteret som etter hvert utviklet seg til Nordens største augustinerkloster.Kramer, Finn Erik et al.: Æbelholt Klosters Brevbog, Det Danske Sprog- og Litteraturselskab, 2013 Takket være forbindelsen til biskop Absalon ble Æbelholt rikt, og kunne oppføre et stort firefløyet klosteranlegg i rød murstein omkring en åpen gård. Over refektoriet og kapittelsalen fantes søylebårne hvelvinger. Utenfor selve klosterområdet lå et større hospitalsbygg.

 Reformasjonen 
Etter reformasjonen overtok kong Christian III (1536-59) i 1541 Æbelholt kloster og forlenet det i årene 1544-60 til Christoffer Throndsen Rustung, mot at Rustung til gjengjeld sørget skikkelig for abbed Anders Ibsen.<ref>[https://www.roskildehistorie.dk/gods/klostergods/landklostre/Ebelholt/Ebelholtbygning.htm «Æbelholt kloster», roskildehistorie.no]</ref> Her ble flere av Rustungs døtre født, deriblant den senere berømte Anna Tronds.Kramer, Finn Erik et al.: Æbelholt Klosters Brevbog, Det Danske Sprog- og Litteraturselskab, 2013 Rustung skulle sørge for munkene som fortsatt bodde der. I 1555 fikk Rustung Eskilsø i stedet for Æbelholt, og både Christian III og Frederik II oppholdt seg iblant på klosteret. Samme år ble klosterkirken sognekirke, men bøndene klaget over at den var for stor og dyr å vedlikeholde, så den ble revet i 1561. Den siste abbed, Anders Ibsen, hadde da forlatt klosteret. Bygningene ble siden brukt som byggematerialer ved oppførelse av blant annet Frederiksborg slott.Jørgensen, Jens Anker et al.: Gyldendals bog om danske klostre, Gyldendal, 2004  

 Utgravninger 
Klosterområdet ble utgravd på 1930- og 1950-tallet, og danner i dag ramme om Æbelholt klostermuseum. Her kan ruinene ses, samt noen av de mange skjelettene som kom for dagen under utgravningene. Flere av disse har forandringer i halsvirvelsøyler og tenner pga. skjørbuk, og symptomene har fått den internasjonale betegnelse morbus Æbelholt''.Æbelholt Kloster, naturstyrelsen.dk. Besøkt 4. jun. 2023 Museet har også gjenskapt en klosterhage med mange legeurter.

 Referanser 

 Eksterne lenker 
 Æbelholt Kloster, museumns.dk. Besøkt 2. jun. 2023 
 Blandt ruiner, lægeurter og skeletter på Æbelholt Klostermuseum. Besøkt 2. jan. 2014 

Kategori:Tidligere danske klostre
Kategori:Augustinerordenens klostre
Kategori:Katolske klostre
Kategori:Ruiner i Danmark
Kategori:Etableringer på 1100-tallet